गांव में शराब बेचने से रोका तो घर में घुस मां-बेटे से मारपीट, पांच नामजद
बठिंडा |थाना संगतके अधीन पड़ते गांव धुन्नीके में शराब बेचने बाहर से आते व्यक्तियों को रोका तो आरोपियों ने घर में घुसकर एक युवक और उसकी माता से मारपीट कर दी। इस संबंधी पुलिस ने एक अज्ञात आरोपी समेत पांच आरोपियों पर मामला दर्ज कर लिया है। पुलिस को दिए बयान में जगजीत सिंह पुत्र जवाहर सिंह वासी धुन्नीके ने बताया कि उनके गांव में कुछ लोग बाहर से आकर शराब बेचते थे, जिसे उसने बहुत रोकने की कोशिश की तो कुलदीप सिंह ने अपने भाई काका सिंह, हरप्रीत सिंह, जगमीत सिंह वासी गांव बांडी एक अज्ञात व्यक्ति ने उसके घर में घुसकर उसके साथ उसकी माता वीरपाल कौर की बुरी तरह से मारपीट की और घायल कर दिया। इस संबंधी थाना संगत की पुलिस ने जगजीत सिंह की शिकायत पर कुलदीप सिंह, काका सिंह, हरप्रीत सिंह, जगमीत सिंह एक अज्ञात आरोपी के खिलाफ मामला दर्ज करके कार्रवाई शुरू कर दी है।
hin_Deva hin_Deva